'n Vergiettes is koel
Woensdag 25 Julie 2018	Geplaas deur Sophia Kapp
Lees 7872 tye
Staan vanaand en kosmaak. Die student is by en ek sê: "Gee asseblief vir my die vergiettes aan." Stilte. Beweginglose stilte. "Wat is 'n vergiettes?" vra hy. Ek verduidelik hoe dit lyk, en die ligte gaan aan. "Ooooo, 'n colander! Nou hoekom sê jy nie dis wat jy wil hê nie? Dis mos baie makliker om die een woord te gebruik wat almal ken." (Die meisie is Engels, en dié kook lekker. En hy help haar, want hy wil nog indruk maak, dié dat hy weet van 'n colander.)
Nou kyk, die student eet net pasta. Hy eet al pasta vandat hy sy twee tandvleise teen mekaar kon skuur, en ek dreineer pasta al in 'n vergiettes vandat ek dit in my ma se huis leer kook het. As my eie kind nie weet wat 'n vergiettes is nie, is dit niemand se skuld buiten myne nie.
Lees 1102 tye
Marlie Coetzee, VivA se raakvat-bestuurshoof, het onlangs haar MBA behaal en het 'n spesiale toekenning vir 'n projek ontvang. Ons het haar gevra om so 'n paar vrae oor haar studie te beantwoord sodat ons met haar kan spog.
Daardie verpestelike Australianers
Vrydag 29 Junie 2018	Geplaas deur Sophia Kapp
Lees 3578 tye
Ons plaas daagliks op VivA se Facebookblad 'n taalwenk. Dis in grafika ingebed, en ek pas moeilik meer as 'n sin en 'n voorbeeld in so 'n prentjie in, daarom moet ek mooi besin oor wat ek in so 'n wenk wil plaas. Dit help nie 'n mens probeer 'n ingewikkelde saak soos afleidings van eienaamwoorde in so 'n wenk inprop nie – ek kan hoogstens een voorbeeld daarvan aanhaal en dan hoop die gebruikers op die blad gaan slaan in die bron self na wat die reëls is. Soms gebeur dit, meestal nie. Gebruikers vra op die blad self, en ek moet soms bontstaan om al die vrae te beantwoord. Veral as die kwessie mense warm onder die kraag het.
So plaas ek hierdie week (op versoek van 'n paar gebruikers) die wenk dat die inwoners van die eilandjie doer onder in Afrikaans Australiërs genoem word, nie Australianers nie.
Sinonieme en ekwivalensie – die gewig van woorde
Donderdag 21 Junie 2018	Geplaas deur Sophia Kapp
Lees 11980 tye
Ek kry heelwat navrae oor sinonieme. Dis skoolwerk, en dis iets wat geleer moet word, maar dit lyk my dit wat mense onder die term verstaan, verskil hemelsbreed. En die "skooldefinisie" daarvoor, wat lui dat dit gewoon "woorde met dieselfde betekenis" is, gee ook nie die kompleksiteit van die verskynsel behoorlik weer nie.